[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000004", "text": "C\u0302u Bejruto estas la c\u0302efurbo por lingvoalternigo de la mondo?"}, {"text_idx": "#000005", "text": "Pos\u0302tkarto kun miksaj\u0302o de la franca, la araba kaj la angla, sur kiu legig\u0302as \u201cMi amas vin, mia kara, tiel multe.\u201d Trovita c\u0302e la restoracio Tawlet Souk el Tayeb en la kvartalo Mar Mkhael, Bejruto. Foto de Flickr-uzanto Ted Swedenburg. CC BY-NC 2.0"}, {"text_idx": "#000006", "text": "Tiu c\u0302i artikolo kaj radioraporto de Dalia Mortada por The World originale aperis c\u0302e la 5-an de oktobro 2015, kaj estas reeldonita c\u0302i tie kiel parton de enhavo-inters\u0302ang\u0302a konsento."}, {"text_idx": "#000008", "text": "Nur provante pagi por suko, mi devas alternigi la anglan kaj la araban. La komizo komencas la parolon en la araba, \u201cJen vi estas,\u201d kaj s\u0302ang\u0302as g\u0302in al la angla, \u201ctiujn du [sukojn]?\u201d"}, {"text_idx": "#000009", "text": "Pia Bou Khater estas c\u0302e la bazaro kun mi. C\u0302e la suko-budo ankau\u0306 s\u0302i alternigas. \u201cHo, mi pensas ke mi havas la s\u0302ang\u0302monon,\u201d s\u0302i diras en la angla, kaj s\u0302i dau\u0306rigas en la araba, \u201c3000.\u201d"}, {"text_idx": "#000010", "text": "Lingvoalternigo en tia maniero estas unu el la karakterizaj\u0302oj, kiuj difinas vivon en Bejruto por vizitantoj kaj multaj libananoj."}, {"text_idx": "#000011", "text": "\u201cKiam mi interagas kun homoj, ac\u0302etante aj\u0302ojn au\u0306 provante marc\u0302andi, mi alternigas malofte,\u201d Pia klarigas. \u201cMi ofte provas eltrovi la vorton, ekzemple, kiu signifas tiun verdan foliric\u0302an aj\u0302on. Ho, c\u0302u tiu c\u0302i aj\u0302o estas sama kiel tiu en la angla? Kaj tiam la vorto en la franca aperas,\u201d s\u0302i ridas, \u201ckaj mi pensas, ke, ho ne, mi ne scias, kio g\u0302i estas en la franca. Bonvolu ne malfaciligi la aferon.\u201d"}, {"text_idx": "#000012", "text": "Multlingvismo, en la maniero, kiun Pia konas, ne estas malkutima en Bejruto. Multaj homoj c\u0302i tie lingvoalternigas grandamezure, diras lingvisto Loubna Dimachki. \u201cLingvoalternigo, kion g\u0302i signifas? Kiam vi kombinas du lingvojn en unu frazon au\u0306 en la tuta interagado,\u201d s\u0302i diras, kaj s\u0302i senjunte uzas la francan vorton \u201cmerci\u201d por diri dankon al nia kelnero. Dimachki estas konsiderata \u201cfranclingvano\u201d \u2013 tio signifas, ke s\u0302ia c\u0302efa dua lingvo estas la franca."}, {"text_idx": "#000013", "text": "Sed tio ne estas la sola kau\u0306zo, kial s\u0302i uzis \u201cmerci.\u201d En Libano oni ofte diras la frazojn \u201csaluton\u201d, \u201cdankon\u201d kaj \u201ckiel vi fartas\u201d en la franca. La araba estas la c\u0302efa lingvo, sed infanoj lernas en la franca au\u0306 en la angla c\u0302e lernejo. Franca- kaj angla-lingvaj lernejoj estis fonditaj c\u0302i tie ekde la 1800-aj jaroj, kiam katolikaj kaj anglikanaj misiistoj alvenis en la regionon. Tiam, post la Unua mondmilito, la francoj regis Libanon g\u0302is la 1940-aj jaroj."}, {"text_idx": "#000014", "text": "Sed alia lingvisto, Lina Choueri, diras ke la kutima miksado de la tri lingvoj en c\u0302iutaga vivo fakte ne okazis g\u0302is multe poste. \u201cMi simple memoras ke g\u0302i okazis kaj mia patro estis tre c\u0302agrenita,\u201d s\u0302i rememoras."}, {"text_idx": "#000015", "text": "La generacio de la patro de Choueri komunikis nur en la araba. Choueri \u2013 kiu venis al lernejo en la 1980-aj jaroj \u2013 lingvoalternigis. \u201cMia patro malamis tion! Li dirus, \u2018Kiam vi komencas en iu lingvo, simple dau\u0306rigu! Ne s\u0302ang\u0302u al alia lingvo!'\u201d"}, {"text_idx": "#000016", "text": "C\u0302e la bazaro Pia konsentas kun la patro de Choueri. S\u0302i ne s\u0302atas la ideon, ke homoj devas scipovi la anglan au\u0306 la francan. \u201cKaj se vi ne scipovas la aliajn du ekstrajn lingvojn en la lando? Tio estas kiel lingva rasismo,\u201d Pia diras. Des pli, ke la angla kaj la franca estis truditaj per koloniismo kaj okupado, kaj ili estas restaj\u0302oj de tiu komplika historio."}, {"text_idx": "#000017", "text": "Sed la lingvisto Dimachki vidas c\u0302i tiun lingvoalternigon aliel. La maniero, en kiu homoj lingvoalternigas en Bejruto, estas unika. G\u0302i ne estas nepre difinita per ag\u0302o au\u0306 etneco, s\u0302i diras, kaj g\u0302i ne estas apartenigita al hejmo au\u0306 lernejo au\u0306 la suko-budo c\u0302e la bazaro. Multlingvismo vere estas c\u0302ie. Strato-s\u0302ildoj enhavas la araban kaj la francan. Registaraj retejoj ofte inkluzivas la anglan. Menuoj en multaj restoracioj au\u0306 kafejoj havas c\u0302iujn tri lingvojn, kaj oni povas au\u0306di homojn s\u0302ang\u0302i inter ili."}, {"text_idx": "#000018", "text": "Tial Bejruto malsamas de Barcelono, Jerusalemo au\u0306 Los-Ang\u0302eleso. Homoj en Los-Ang\u0302eleso povus paroli la hispanan hejme kaj la anglan laboreje. Sed en Bejruto, \u201cIli c\u0302iuj estas libananoj parolantaj kun libananoj, do kial tiom da lingvoalternigo?\u201d Dimachki demandas. \u201cOni neniam vidus du francojn kune paroli en la germana au\u0306 en la hispana au\u0306 la c\u0302ina, krom se eble estas kau\u0306zo. Sed c\u0302i tie g\u0302i estas, iusence, maniero de parolado.\u201d"}, {"text_idx": "#000019", "text": "La libananoj s\u0302ercas ke tiu miksaj\u0302o de lingvoj estas la \u201cgepatra lingvo de libananoj.\u201d \u201cKiam oni havas \u2018gepatran lingvon de libananoj\u2019, g\u0302i estas kvazau\u0306 parto de onia identeco,\u201d Dimachki diras. \u201cAu\u0306 tio estas, oni asertas, parto de onia identeco.\u201d"}, {"text_idx": "#000020", "text": "Estas ec\u0302 T-c\u0302emizo kun la \u201cgepatra lingvo de libananoj\u201d: \u201cHi. Keefak? C\u0327a va?\u201d [Saluton. Kiel vi fartas? Bone?] \u2013 salutoj en la angla, la araba kaj la franca."}, {"text_idx": "#000021", "text": "Mia amikino Pia nomas g\u0302in \u201cla bastarda frazo, kiu sumigas c\u0302ion.\u201d"}, {"text_idx": "#000023", "text": "Kiel tiu c\u0302i tunizia insulo kunigis islamanojn kaj judojn"}, {"text_idx": "#000024", "text": "La hig\u0302abo c\u0302e televido en Alg\u0302erio: Fino de c\u0302io franca"}, {"text_idx": "#000026", "text": "Juna kuiristo en Bakuo transformis sian apartamenton en restoracion"}, {"text_idx": "#000029", "text": "Herman Dekeu\u0306nink Profilo de kontribuanto \u00bb\nSaluton! Keefak? OK ? C\u0302u vi jam \u2018kajmanis\u2019 (->vidu sub reptiliumi en vikipedio ) en Esperanto ?\nNe nur en Libano eblas au\u0306di miksitan lingvo-uzon, sed ankau\u0306 ekzemple en Belgio kie Flandroj oficiale parolas nederlande, sed kie inter si iuj ne malofte uzas miksitan lingvaj\u0302on kun influoj c\u0302efe el la franca kaj angla. Vortumo kia \u201cc\u0327a va ? ok ? salut\u201d, signifante \u201ckiel vi fartas?bone ?g\u0302is (la revido)\u201d estas ne malofta esprimmaniero.\nSamkiel en Bejruto tiuj flandroj spertas tian lingvo-uzon kvazau\u0306 kiel parto de ilia identeco. Kvankam flandroj estas lingvosentemaj rilate al la uzo de la franca pro iama subpremo de sia propra lingvo dum multaj jardekoj en la pasinta jarcento, tamen tion ili ne etikedas kiel \u2018lingva diskriminacio\u2019 au\u0306 \u2018lingvismo\u2019 (->vidu sub Vikipedio)\nGratulon al Jefferson Scott Davis por la traduko de tiu interesa artikolo.\nLingvomiksado estas kutima afero en Rigo, c\u0302efurbo de Latvio. Plejofte miksig\u0302as (ec\u0302 ene de unu frazo) latvaj kaj rusaj vortoj kaj esprimoj. Nemalofte almiksig\u0302as anglaj au\u0306/kaj germanaj vortoj.\n(Mi rakontas certe pri interparoloj de denaskaj samlingvanoj. Miksado de lingvoj dum konversacio inter diversaj popolanoj ja tute ne mirigas.)"}, {"text_idx": "#000031", "text": "Lingvomiksado estas kutima afero en Rigo, c\u0302efurbo de Latvio. Plejofte miksig\u0302as (ec\u0302 ene de unu frazo) latvaj kaj rusaj vortoj kaj esprimoj. Nemalofte almiksig\u0302as anglaj au\u0306/kaj germanaj vortoj.\n(Mi rakontas certe pri interparoloj de denaskaj samlingvanoj. Miksado de lingvoj dum konversacio inter diversaj popolanoj ja tute ne mirigas.)"}, {"text_idx": "#000033", "text": "Aboni komentojn de c\u0302i tiu artikolo per retpos\u0302to"}, {"text_idx": "#000034", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000035", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000037", "text": "Bonvolu subteni nian gravan laboron"}]